Lovísa Thompson sneri aftur inn á handboltavöllinn eftir hlé þegar Valskonur lutu í lægra haldi fyrir Stjörnunni í spennandi leik í úrvalsdeild kvenna í handbolta í gærkvöld.
Lovísa ákvað í október að taka sér hlé frá handbolta en þá greindi hún frá því að líkaminn og hausinn hefðu ekki verið að vinna saman síðustu misseri og hún ætlaði að taka sér pásu þar til hún fyndi löngunina í handbolta á nýjan leik. Löngunin virðist vera komin til baka eða í það minnsta spilaði Lovísa fínan leik og skoraði 4 mörk. Hún hefur lengi verið ein af betri leikmönnum úrvalsdeildarinnar í handbolta ásamt því að hafa verið lykilmaður íslenska landsliðsins. Það voru þó Stjörnukonur sem byrjuðu leikinn mun betur og komust í 5-1 áður en Valskonur tóku við sér og jöfnuðu leikinn, 5-5, en allt var jafnt í hálfleik, 16-16. Jafnræðið hélt áfram í seinni hálfleik og leikurinn virtist geta fallið hvoru megin sem var. Það var að endingu Lena Margrét Valdimarsdóttir sem skoraði sigurmark Stjörnunnar þegar 40 sekúndur voru eftir en Valur náði ekki að jafna í sinni síðustu sókn.
Eftir tilfærslur og frestun hefst Afríkukeppnin í fótbolta loks í Kamerún í dag. Kamerún átti upphaflega að halda mótið árið 2019 og þá á sumarmánuðunum en vegna vandræða í innviðum, uppreisn hryðjuverkasamtakanna Boko Haramogátaka innan landsinsá milli aðskilnaðarsinna í enskumælandi héruðum þess og stjórnarhersins var ákveðið að Egyptaland myndi halda mótið 2019. Kamerún tæki við mótinu 2021 og Fílabeinsströndin fengi mótið 2023. Mótið var því leikið í Egyptalandi í júní og júlí árið 2019 og þar urðu Alsíringar Afríkumeistarar í annað sinn í sögunni. Í janúar 2020 ákvað Afríska knattspyrnusambandið að færa mótið 2021 aftur yfir á janúar og febrúar þar sem leikir í Kamerún í júní myndu verða fyrir áhrifum af lokum rigningartímabilsins þar í landi. Í janúar 2021 var heimsfaraldur Covid-19 hins vegar í algleymingi og mótinu því frestað um ár. Kórónuveiran hefur auðvitað sett strik í reikninginn hjá þó nokkrum liðum en mótið mun hins vegar fara fram, nokkurn veginn sama hvað samkvæmt knattspyrnusambandinu. Fyrsti leikur mótsins er spilaður í dag en það er leikur gestgjafa Kamerún gegn Búrkina Fasó. Síðar í dag mun svo leikur Eþjópíu og Grænhöfðaeyja fara fram.
Lovísa Thompson var aftur í liði Vals í úrvalsdeildinni í handbolta í gærkvöld, eftir að hafa tekið sér pásu frá boltanum í leit að lönguninni á nýjan leik. Lovísa skoraði fjögur mörk en Valskonur töpuðu naumlega fyrir Stjörnunni. 